-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
प्रदेस भर के स्कूल म मनाए जात हे प्रवेसोत्सव कार्यक्रम, छत्तीसगढ़ी में पढ़व अउ खबर
By
छत्तीसगढ़ी खबर | Published On: 19 Jun, 2018 | 6:45 PM GMT 05:30+
राजधानी रायपुर म CM डॉ. रमन सिंह राज्य स्तरीय साला प्रवेसोत्सव के कार्यक्रम म सामिल होइस। भाटागांव के नगर माता बिन्नीबाई सोनकर हायर सेकेंडरी स्कूल म आयोजित कार्यक्रम म सीएम रमन सिंह ह राज्य स्तरीय साला प्रबेस उत्सव के सुभारंभ करिस। एकर संग ही सीएम रमन सिंह ह लइका मन ल टीका लगाके ओमन ल स्कूल बैग अऊ पुस्तक घलो बितरित करिस, ऊहें कार्यक्रम म CM रमन के संग राज्य कृसि मंत्री बृजमोहन अग्रवाल, स्कूल सिक्षा मंत्री केदार कश्यप, सांसद रमेस बैस समेत कई लोगन मंच म उपस्थित रहिन।
►बेमेतरा कलेक्टर महादेव कावरे ह स्कूल सुरू होत ही जिला के जम्मो स्कूल के दउरा करिस। जेखर तहत ओहा अंधियारखोर, खण्डसरा, कोदवा समेत तीरतार के जम्मो स्कूल म जाके लइका मन ल टीका लगाके, मिठाई खिलाके सुवागत करिस। संग ही लइका मन ल पुस्तक घलो बांटिस। इही दउरान जिला सिक्षा अधिकारी AK भार्गव, स्वास्थ्य विभाग केCHMO सतीश शर्मा घलो कलेक्टर के संग उपस्थित रहिन।
►छत्तीसगढ़ प्रवास के दउरान केंद्रीय जनजातीय कार्य राज्यमंत्री सुदर्सन भगत रायपुर पहुंचिस। जिहां सुदर्सन भगत ह आदिवासी मन के नाराजगी उपर कहिस कि आदिवासी समाज नाराज नइ हे। संग ही पत्थलगड़ी के सवाल के जवाब उपर ओमन कहिस कि छत्तीसगढ़ अऊ झारखंड दुन्नों राज्य के सरकार आदिवासी हित म काम करत हे। राज्य सरकार द्वारा आदिवासी मन बर बेहतर काम करे जात हे। ऊहें कहिस कि आदिवासी मन बर बनाए गे योजना के लाभ घले ओमन ल मिलत हे।
►बने बारिस नइ होए ले धमतरी के जम्मो तहसील ल सरकार ह सूखाग्रस्त इलाका घोसित करिस हे। सर्वे बर दिल्ली के टीम ह धमतरी के दउरा करिस, अऊ ये मानिस कि जिला म सबले जादा सूखा ले प्रभावित मगरलोड अऊ नगरी क्षेत्र है। फेर आज तक घलो मगरलोड इलाका के मोहंदी गांव के तकरीबन 250 ले जादा किसान मन ल फसल बीमा के लाभ नइ मिल पाए हे। स्थिति अइसे हे कि बेलोरा जलाशय होए के बाद घलो ओमन ल खेत बर पानी नइ मिले हे। जेकर ले उंकर फसल नस्ट हो गिस हे। अइसे म किसान मन ल फसल बीमा ले फसल भरपाई के उम्मीद रहिस, फेर किसान मन ल सिंचित एरिया होए के सेती ले ओ घलो नइ मिले हे। उहें किसान अपन फसल के बीमा पहिली ही करा चुके रहिन, अऊ अब फसल बीमा नइ मिले ले किसान मन अपन आप ल ठगे हुए महसूस करत हे। बहरहाल ये मामला म प्रसासन अब जांच के बात कहत हे।
INH News
Title For Web: The Praveshotsav Program is celebrated in the school throughout the year
unk awa_Deva hne_Deva ces_Latn eng_Latn mai_Deva hne_Deva hne_Deva hne_Deva eng_Latn eng_Latn